pythainlp/thai_wikipedia_clean_20230101 huggingface dataset:
ดังนั้น "P"("A") ≈ 1 − 0.492703 = 0.507297 หรือ 50.7297%
กระบวนการนี้สามารถทำให้เป็นกรณีทั่วไปสำหรับกลุ่มคน "n" คน เมื่อ "p"("n") คือความน่าจะเป็นที่อย่างน้อยสองคนในกลุ่ม "n" คนมีวันเกิดตรงกัน เราคำนวณง่ายขึ้นด้วย "p̅"("n") คือความน่าจะเป็นที่วันเกิดของ "n" คนแตกต่างกันทั้งหมด ตามหลักรังนกพิราบ "p̅"("n") จะเป็นศูนย์เมื่อ "n" &gt; 365 และเมื่อ "n" ≤ 365 จะได้ว่า
โดยสัญลักษณ์ ! คือตัวดำเนินการแฟกทอเรียล formula_3 คือสัมประสิทธิ์ทวินาม และ formula_4 หมายถึงการเรียงสับเปลี่ยน
สมการดังกล่าวแสดงข้อเท็จจริงว่า สำหรับคนที่หนึ่งไม่มีคนใดที่มีวันเกิดตรงกัน  สำหรับคนที่สองก็ไม่มีวันเกิดตรงกับคนที่หนึ่ง  สำหรับคนที่สามก็ไม่มีวันเกิดตรงกับคนที่หนึ่งและที่สอง  ฯลฯ และในกรณีทั่วไปวันเกิดของคนที่ "n" ก็จะไม่มีวันเกิดตรงกับ "n" − 1 คนที่อยู่ก่อนหน้า
เหตุการณ์ที่อย่างน้อยสองคนจากกลุ่มคน "n" คนมีวันเกิดตรงกัน คือเหตุการณ์เติมเต็มที่วันเกิดของ "n" คนแตกต่างกันทั้งหมด เพราะฉะนั้นความน่าจะเป็น "p"("n") จะมีค่าเท่ากับ
ความน่าจะเป็นนี้มีค่าเกินกว่า เมื่อ "n" = 23 (ค่าจริงประมาณ 50.7%) ตารางต่อไปนี้แสดงความน่าจะเป็นสำหรับ "n" อื่น ๆ บางค่า (โดยไม่พิจารณาปีอธิกสุรทินตามที่ได้อธิบายแล้วด้านบน)
การประมาณค่า.
การกระจายอนุกรมเทย์เลอร์ของฟังก์ชันเลขชี้กำลัง (ค่าคงตัว e ≈ 2.718281828)
สามารถประมาณค่า "e""x" อันดับที่หนึ่งเมื่อ "x" ≪ 1 ดังนี้
เพื่อใช้การประมาณนี้แก่นิพจน์แรกที่มาจาก "p̅"("n") กำหนดให้ "x" = ดังนั้นเราจะได้
จากนั้นแทนที่ "i" ด้วยจำนวนเต็มไม่เป็นลบสำหรับแต่ละพจน์ในสูตรของ "p̅"("n") จนกระทั่ง "i" = "n" − 1 ตัวอย่างเช่นเมื่อ "i" = 1 จะได้
นิพจน์แรกที่มาจาก "p̅"("n") จึงสามารถประมาณค่าได้ดังนี้
ซึ่งยังคงแม่นยำพอใช้ได้ ดังที่เห็นจากกราฟในภาพประกอบ
จากการประมาณค่าดังกล่าว แนวทางที่เหมือนกันสามารถใช้ได้กับ "คน" และ "วัน" จำนวนเท่าใดก็ได้ ถ้าให้จำนวนวันเป็น "n" วันแทนที่จะเป็น 365 วัน ให้จำนวนคน "m" คน และ "m" ≪ "n" จากแนวทางข้างต้นเราจะได้ผลสำเร็จเป็น "Pr"[("m", "n")] คือความน่าจะเป็นที่อย่างน้อยสองคนในกลุ่ม "m" คน มีวันเกิดตรงกันภายใน "n" วันที่กำหนด ดังนี้
การยกกำลังอย่างง่าย.
ความน่าจะเป็นที่คนสองคนไม่มีวันเกิดตรงกันเท่ากับ หากกลุ่มคนมีจำนวน "n" คน จะสามารถจับคู่ได้ "C"("n", 2) = คู่ หรือเรียกได้ว่ามี "C"("n", 2) เหตุการณ์ ความน่าจะเป็นที่คนสองคนไม่มีวันเกิดตรงกันในกลุ่มคนดังกล่าว สามารถประมาณได้จากเหตุการณ์เหล่านี้ซึ่งสมมติว่าเป็นอิสระต่อกัน โดยคูณความน่าจะเป็นของพวกมันเข้าด้วยกัน กล่าวอย่างสั้นคือ สามารถคูณกับตัวเองเป็นจำนวน "C"("n", 2) ตัว จะได้
เนื่องจากสิ่งนี้คือความน่าจะเป็นที่ไม่มีใครมีวันเกิดตรงกัน ดังนั้นความน่าจะเป็นที่จะมีใครบางคนมีวันเกิดตรงกันก็คือ
การประมาณปัวซง.
ใช้การประมาณปัวซงสำหรับทวินามกับกลุ่มคน 23 คน
ผลลัพธ์มีค่ามากกว่า 50% เช่นเดียวกับที่ได้อธิบายไว้ก่อนหน้านี้
การประมาณจำนวนคน.
การประมาณจำนวนคนเท่าที่จำเป็นที่จะทำให้เกิดโอกาส 50% เป็นอย่างน้อยที่จะมีวันเกิดตรงกัน โดยแฟรงก์ เอช. แมทิส สามารถหาได้จากสูตรดังนี้
นี่เป็นผลลัพธ์ของการประมาณที่ดี ซึ่งเหตุการณ์ 1 ใน "k" ของความน่าจะเป็นจะมีโอกาสเกิดขึ้น 50% เป็นอย่างน้อย ถ้าเหตุการณ์นั้นเกิดซ้ำ "k" ln 2 ครั้ง
ตารางความน่าจะเป็น.
ช่องสีขาวในตารางนี้แสดงจำนวนสมาชิกของแฮชที่จำเป็น ที่ทำให้ความน่าจะเป็นที่แฮชชนกันตามกำหนด (ตามหลัก) โดยกำหนดปริภูมิแฮชในหน่วยบิตขนาดต่าง ๆ (ตามแถว) อุปมากับปัญหาวันเกิดได้ว่า "ขนาดของปริภูมิแฮช" คล้ายกับ "จำนวนวันที่ใช้ได้", "ความน่าจะเป็นที่แฮชชนกัน" คล้ายกับ "ความน่าจะเป็นที่คนมีวันเกิดตรงกัน", และ "จำนวนสมาชิกของแฮชที่จำเป็น" ก็คล้ายกับ "จำนวนคนที่จำเป็นในกลุ่ม" แน่นอนว่าใครก็ตามสามารถใช้แผนผังนี้เพื่อกำหนดขนาดของแฮชน้อยสุดที่จำเป็น (โดยกำหนดขอบเขตบนของแฮชและความน่าจะเป็นของความผิดพลาด) หรือความน่าจะเป็นที่แฮชชนกันได้ (เพื่อหาจำนวนแฮชตายตัวและความน่าจะเป็นของความผิดพลาด)
ยกตัวอย่างเพื่อการเปรียบเทียบ ความน่าจะเป็น ถึง คืออัตราความผิดพลาดบิตที่แก้ไขไม่ได้ของฮาร์ดดิสก์ทั่วไป ฟังก์ชันแฮช 128 บิตอย่างเช่น เอ็มดี5 จึงควรดำรงอยู่ในช่วงนั้นจนกว่าจะแฮชเอกสารไปแล้วประมาณ 8.2 แสนล้านเอกสารในทางทฤษฎี ถึงแม้ว่าผลลัพธ์ที่เป็นไปได้ของมันจะมีได้มากยิ่งกว่านั้น
ขอบเขตบน.
การอ้างเหตุผลด้านล่างดัดแปลงจากการอ้างเหตุผลของพอล ฮาลโมส
ความน่าจะเป็นที่ไม่มีวันเกิดของคนใดตรงกัน ดังที่ได้อธิบายไว้ด้านบนคือ
จากย่อหน้าก่อน ๆ นั้น สิ่งที่สนใจคือค่าของ "n" น้อยสุดที่ทำให้ "p"("n") &gt; หรือกล่าวอีกนัยหนึ่ง ค่าของ "n" น้อยสุดที่ทำให้ "p̅"("n") &lt;
ใช้อสมการ 1 − "x" &lt; "e"−"x" จากนิพจน์ด้านบนซึ่งเราได้แทนค่า 1 − ด้วย "e"−"k"/365 จะได้ว่า
เพราะฉะนั้น นิพจน์ดังกล่าวมิได้เป็นเพียงแค่การประมาณค่า แต่ยังเป็นขอบเขตบนของ "p̅"("n") ด้วย
อสมการนี้
แสดงนัยถึง "p̅"("n") &lt; แก้อสมการเพื่อหาค่า "n" จะได้
730 ln 2 มีค่าประมาณ 505.997 ซึ่งน้อยกว่า 506 เล็กน้อย ค่าของ "n"2 − "n" ขึ้นมาถึง 506 เมื่อ "n" = 23 ดังนั้น 23 คนก็เพียงพอที่จะเป็นคำตอบ
อย่างไรก็ดี การแก้สมการ "n"2 − "n" = 2 · 365 ln 2 เพื่อหาค่า "n" ก็จะเป็นสูตรประมาณของแฟรงก์ เอช. แมทิส ดังที่ได้แสดงไว้แล้ว
การได้มานี้แสดงเพียงว่า 23 คนเป็นจำนวนคนที่ "มากสุด" ที่จำเป็นเพื่อให้แน่ใจว่าวันเกิดจะตรงกันด้วยโอกาสครึ่งต่อครึ่ง กล่าวคือมันเปิดโอกาสความเป็นไปได้ว่าหาก "n" เท่ากับ 22 คนหรือน้อยกว่าก็อาจได้ผลเช่นกัน
Pen mouse
เกาะเซร์รานิยา
เกาะเซร์รานิยา  เป็นเกาะของประเทศโคลอมเบีย ตั้งอยู่ในทะเลแคริบเบียน เกาะเซร์รานิยาเป็นเกาะที่มีข้อพิพาททางการปกครอง โดยที่นี่เป็นดินแดนที่โคลอมเบีย จาเมกา นิการากัว และสหรัฐอเมริกาต่างอ้างสิทธิ์ครอบครอง ที่นี่ตั้งอยู่ห่างจากปุนตากอร์ดา นิการากัว ไปทางตะวันออกเฉียงเหนือประมาณ 350 กิโลเมตร (220 ไมล์) และห่างจากจาเมกาไปทางตะวันตกเฉียงใต้ประมาณ 280 กิโลเมตร (170 ไมล์) เพื่อนบ้านที่อยู่ใกล้ที่สุดคือบาโฮนูเอโบ ตั้งอยู่ห่างออกไปทางตะวันออก 110 กิโลเมตร (68 ไมล์)
บาโฮนูเอโบ
บาโฮนูเอโบ  หรือ หมู่เกาะเปเตรล  เป็นกลุ่มของเทือกปะการังและเกาะเล็ก ๆ ที่มีหญ้าปกคลุม ตั้งอยู่ในด้านตะวันตกของทะเลแคริบเบียน บาโฮนูเอโบเป็นเกาะที่มีข้อพิพาททางการปกครอง โดยเป็นดินแดนที่โคลอมเบีย จาเมกา นิการากัว และสหรัฐอเมริกาต่างอ้างสิทธิ์ครอบครอง แต่ปัจจุบันโคลอมเบียเป็นผู้ควบคุม เพื่อนบ้านที่อยู่ใกล้ที่สุดคือเกาะเซร์รานิยา ตั้งอยู่ห่างออกไปทางทิศตะวันตก 110 กิโลเมตร (68 ไมล์)
สมเด็จพระเจ้าหลุยส์ที่ 16 แห่งฝรั่งเศส
ยานรก
Hystrix hodgsoni
นิวบรีด (อีซีดับเบิลยู)
นิว บรีดมีสมาชิก 5 คน (ไม่รวมผู้จัดการ) คือ Elijah Burke, Marcus Cor Von, Matt Striker, Kevin Thorn, Ariel และCM Punk เป็นทีมนักมวยปล้ำอาชีพฝ่ายอธรรม อยู่สมาคมWWE ปัจจุบันได้แตกทีมไปเรียบร้อย
การเป็นอิสระต่อกันเชิงสถิติ
รุ่งอรุณ
รุ่งอรุณ  เป็นพันธุ์ไม้พื้นเมืองของประเทศจีนตอนใต้ อยู่ในวงศ์แคหางค่าง และอยู่ในสกุล "Campsis"
เดิมรุ่งอรุณมีชื่อวิทยาศาสตร์ว่า "Bignonia grandiflora" Thunb. ตั้งแต่ปี พ.ศ. 2327 โดย คาร์ล ปีเตอร์ ธุนแบร์ก นักธรรมชาติวิทยาชาวสวีเดน ตีพิมพ์ผลงานในหนังสือ "Flora Japonica" แต่ในปี พ.ศ. 2437 คาร์ล โมริซ ชูมันน์ พบว่ารุ่งอรุณน่าจะถูกจัดในสกุล "Campsis" มากกว่า จึงได้ตีพิมพ์ย้ายรุ่มอรุณมาอยู่ในสกุล "Campsis"
รุ่งอรุณนั้นจากการศึกษาทางสัณฐานวิทยาและชีวโมเลกุลพบว่ารุ่งอรุณและมธุลดาเคยเป็นพืชชนิดเดียวกันและขึ้นอยู่ในบริเวณเดียวกันมาก่อน โดยอ้างอิงทฤษฎีที่ว่าพื้นที่ทางเอเชียตะวันออกเคยเชื่อมติดกับทวีปอเมริกาเหนือโดยเรียกส่วนนี้ว่า "Bering land bridge" และต่อมาเมื่อมีช่องแคบเบริ่งเกิดขึ้นทำให้มีวิวัฒนาการแยกเป็นต่างชนิดกันเมื่อประมาณ 24.4 ล้านปีก่อน
ชื่อวิทยาศาสตร์ของรุ่งอรุณที่ว่า Campsis grandiflora โดยชื่อสกุลที่ว่า "Campsis" มาจากภาษากรีกว่า "kampe" ที่แปลว่า โค้งงอ (something bent) สื่อถึงพืชที่มีหลอดดอกยาวและโค้ง ส่วนชื่อชนิดว่า "grandiflora" มาจากภาษาละติน แปลว่า ดอกขนาดใหญ่
รุ่งอรุณเป็นไม้พุ่มกึ่งเลื้อย ผลัดใบ ขนาดกลาง อายุหลายปี เลื้อยไปได้ไกลถึง 6 เมตร บางครั้งพบมีรากพิเศษขึ้นเป็นกระจุกรอบข้อ ใบประกอบแบบขนนกปลายคี่ ออกตรงข้ามสลับตั้งฉาก ใบย่อย 4-5 คู่ ปลายใบแหลม ขอบใบ หยักฟันเลื่อย ดอกออกเป็นช่อกระจุกตามซอกใบและปลายยอด ดอกรูปกรวยมี 4-10 ดอกย่อย กลีบดอกสีส้มอมแดง โคนกลีบเชื่อมติดกันเป็นหลอด ปลายกลีบแผ่ออกเป็น 5 กลีบ กลีบมีสีส้มเข้มเป็นแนวยาว เส้นผ่าศูนย์กลางดอกบาน 4-5 เซนติเมตร
รุ่งอรุณขยายพันธุ์ได้ง่ายโดยการปักชำกิ่ง ชอบแสงแดดจัด ดินร่วนระบายน้ำได้ดี สามารถให้ร่มเงาได้ดี ควรปลูกในที่แสงแดดจัดจะทำให้ดอกดกและออกดอกตลอดปี
รุ่งอรุณมีประโยชน์ด้านสมุนไพร โดยพบว่าในประเทศจีนใช้เป็นสมุนไพรสำหรับขับปัสสาวะ
หมู่เกาะโคโคส (หมู่เกาะคีลิง)
ระบบพิกัดทรงกลมฟ้า
ในทางดาราศาสตร์ ระบบพิกัดทรงกลมฟ้า  คือระบบสำหรับใช้ในตำแหน่งที่ระบุของวัตถุบนท้องฟ้า เช่น ดาวเทียม ,ดาวเคราะห์ ,ดาวฤกษ์ ,ดาราจักร และอื่น ๆ ระบบพิกัดสามารถระบุได้อยู่ในตำแหน่งปริภูมิสามมิติ หรือเป็นเพียงแค่ทิศทางของวัตถุบนทรงกลมฟ้า ถ้าระยะห่างไม่เป็นที่รู้จักหรือไม่ได้สำคัญ
ระบบพิกัดถูกนำมาใช้ทั้งในระบบพิกัดทรงกลม หรือระบบพิกัดคาร์ทีเซียน ระบบพิกัดทรงกลมที่คาดการณ์เกี่ยวกับทรงกลมฟ้า มีความคล้ายคลึงกับพิกัดภูมิศาสตร์ นำมาใช้บนพื้นผิวของโลก สิ่งเหล่านี้แตกต่างในการเลือกใช้ของเครื่องบินขั้นพื้นฐาน ซึ่งแบ่งออกจากทรงกลมฟ้าเป็นสองเท่ากับ ทรงกลมไปตามวงกลมใหญ่ ระบบพิกัดมุมฉาก อยู่ในหน่วยที่เหมาะสมเป็นแค่เทียบเท่ากับระบบคาร์ทีเซียนของพิกัดทรงกลม แบบเดียวกับพื้นฐานเครื่องบิน (x,y) และทิศทางหลัก (x-axis) แต่ละระบบพิกัดเป็นชื่อสำหรับการเลือกของเครื่องบินพื้นฐาน
ระบบพิกัด.
ตารางต่อไปนี้แสดงระบบพิกัดที่ใช้บ่อยในแวดวงดาราศาสตร์ ระนาบพื้นฐานแบ่งทรงกลมฟ้าออกเป็นสองซีกเท่ากันและมีพิกัดแนวตั้ง 0° คล้ายกับเส้นศูนย์สูตรในระบบพิกัดภูมิศาสตร์ ส่วนขั้วมีพิกัดแนวตั้ง ±90° ทิศทางหลักคือจุดเริ่มต้นของพิกัดแนวนอน แหล่งกำเนิดเป็นจุดศูนย์ระยะทาง "ศูนย์กลางของทรงกลมฟ้า" แม้ว่าความหมายของทรงกลมฟ้าจะคลุมเครือเกี่ยวกับความหมายของจุดกึ่งกลาง
พิกัดการแปลง.
การแปลงระหว่างระบบพิกัดต่างๆจะได้รับ ดูที่หมายเหตุก่อนที่จะใช้สมการเหล่านี้
ระบบพิกัดศูนย์สูตร ←→ ระบบพิกัดสุริยวิถี.
สมการเชิงคลาสสิกที่ได้มาจาก ที่ได้มาจากตรีโกณมิติทรงกลม สำหรับพิกัดระยะยาวถูกแสดงไปทางขวาของวงเล็บ เพียงหารสมการแรกโดยที่สองให้สมการแทนเจนต์ที่สะดวกเห็นได้ทางด้านซ้าย ที่เทียบเท่าเมตริกซ์การหมุนจะได้รับภายใต้ในแต่ละกรณี (ส่วนนี้เป็นเพราะว่าสูญเสียน้ำตาลมีระยะเวลา 180 ° ในขณะที่ cos และ sin มีช่วงเวลา 360 °)
ระบบพิกัดศูนย์สูตร←→ระบบพิกัดขอบฟ้า.
ทราบว่า Azimuth (A)โดยวัดจากจุดทิศใต้ หมุนไปทางทิศตะวันตกเชิงบวก จุดจอมฟ้าระยะทางมุมไกลพร้อมวงกลมใหญ่จากสุดยอดไปวัตถุท้องฟ้า เป็นเพียงมุมประกอบของระดับความสูง 90° − a
ระบบพิกัดศูนย์สูตร←→ระบบพิกัดดาราจักร.
สมการเหล่านี้ใช้สำหรับการแปลงพิกัดแถบเส้นศูนย์สูตรเรียกว่า B1950.0 ถ้าพิกัดแถบเส้นศูนย์สูตรจะเรียกไปยังอีกวิษุวัต พวกเขาจะต้องไปที่พัฒนาต่อเนื่องที่ B1950.0 ก่อนที่จะใช้สูตรเหล่านี้
These equations convert to equatorial coordinates referred to B1950.0.
พิกัดทรงกลมฟ้า
พระเจ้าแอเธลเรดที่ 2
พระเจ้าเอ็ดการ์
ทางหลวงท้องถิ่นสายแยกทางหลวงหมายเลข 41 - แหลมโตนด
ทางหลวงท้องถิ่นสายแยกทางหลวงหมายเลข 41 - แหลมโตนด เริ่มต้นจากทางหลวงแผ่นดินหมายเลข 41 (ถนนสายเอเชีย) ตำบลบ้านพร้าว อำเภอป่าพะยอม เป็นเส้นทางลัดไปบ้านขอนหาด มีระยะทางประมาณ 12 กิโลเมตร สภาพสองข้างทางเป็นทุ่งนาตลอดทาง ช่วงหน้าฝนน้ำจะท่วมข้างทาง ปัจจุบันเส้นทางนี้อยู่ในการควบคุมขององค์กรปกครองส่วนท้องถิ่น แต่เดิมมีฐานะเป็นทางหลวงแผ่นดินหมายเลข 4182 และอยู่ในความรับผิดชอบของแขวงการทางพัทลุง
พระเจ้าสเวนฟอร์กเบียร์ด
หวายตะมอย
หวายตะมอย  หรือ เอื้องมะลิ หรือ แส้พระอินทร์ เป็นกล้วยไม้ในสกุลหวาย กระจายพันธุ์ในเอเชียใต้ถึงเอเชียตะวันออกเฉียงใต้ เป็นพืชอิงอาศัย โคนต้นเป็นลำทรงกระบอก ส่วนปลายเป็นเส้นกลมเรียวและแข็ง ยาวได้ถึง 70 ซม. ใบรูปรีแกมขอบขนาน กว้าง 1.5-2.5 ซม. ยาว 5-7 ซม. มักทิ้งใบเมื่อผลิดอก ดอกสีขาวนวลออกเดี่ยวตามข้อ มีกลิ่นหอม บานเต็มที่กว้าง 2.5-3 ซม. กลีบปากมีแต้มสีเหลืองที่กลางกลีบ นิยมปลูกเป็นไม้ประดับ ที่เกาะชวาใช้พืชชนิดนี้ผสมในยารักษาอหิวาตกโรคและแก้อาการปวดหู
เซอร์จิโอ รามอส
ดาวซีรีส
สมหมาย เกาฏีระ
พลเอก พลเรือเอก พลอากาศเอก สมหมาย เกาฏีระ หรือ บิ๊กเต้ สมาชิกวุฒิสภาไทย ชุดที่ 12 ตุลาการศาลทหารสูงสุด อดีตสมาชิกสภานิติบัญญัติแห่งชาติ อดีตผู้บัญชาการทหารสูงสุด , อดีตสมาชิกคณะรักษาความสงบแห่งชาติ กรรมการในคณะกรรมการอำนวยการขับเคลื่อนยุทธศาสตร์การบูรณาการการพัฒนาตามปรัชญาเศรษฐกิจพอเพียง ตามคำสั่งนายกรัฐมนตรีที่ 140/2557 นายทหารพิเศษประจำหน่วยทหารรักษาพระองค์อดีตราชองครักษ์พิเศษ
จบการศึกษาระดับมัธยมศึกษาที่โรงเรียนวัดเขมาภิรตาราม จากนั้นเข้ารับการศึกษาที่โรงเรียนเตรียมทหาร รุ่นที่ 15 รุ่นเดียวกับ พลเอก ปรีชา จันทร์โอชา ปลัดกระทรวงกลาโหม , พลเรือเอก ณะ อารีนิจ ผู้บัญชาการทหารเรือ , พลตำรวจเอก สมยศ พุ่มพันธุ์ม่วง อดีตผู้บัญชาการตำรวจแห่งชาติ และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 26 รุ่นเดียวกับ พลเอก ไพบูลย์ คุ้มฉายา รัฐมนตรีว่าการกระทรวงยุติธรรม , พลเอก อนันตพร กาญจนรัตน์ รัฐมนตรีว่าการกระทรวงพลังงาน
พ.ศ. 2559 - เครื่องอิสริยาภรณ์ดาร์จาห์ อุตมะ บักติ เจเมอร์ลัง (เท็นเทรา)
อ็องตอนี มาร์ซียาล
อ็องตอนี ฌอร์ดาน มาร์ซียาล (; เกิดวันที่ 5 ธันวาคม ค.ศ. 1995) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองหน้าให้แก่แมนเชสเตอร์ยูไนเต็ด และทีมชาติฝรั่งเศส
มาร์ซียาลได้รับฉายาว่า "อ็องรีคนใหม่" เนื่องจากมีลีลาการเล่นคล้ายกับตีแยรี อ็องรี อดีตนักฟุตบอลชาวฝรั่งเศสรุ่นพี่ มาร์ซียาลได้ย้ายมาสู่แมนเชสเตอร์ยูไนเต็ดด้วยความฮือฮา เนื่องจากถูกซื้อตัวมาจากมอนาโกในลีกเอิงในวันสุดท้ายก่อนที่การซื้อขายผู้เล่นในยุโรปจะปิดลง ด้วยค่าตัวที่สูงถึง 36 ล้านปอนด์ ขณะมีอายุเพียง 19 ปี ว่ากันว่าค่าตัวนี้แท้จริงแล้วอาจสูงถึง 59 ล้านปอนด์
มาร์ซียาลยิงประตูได้ทันทีที่ลงเล่นเป็นครั้งแรกในศึกแดงเดือด ซึ่งแมนเชสเตอร์ยูไนเต็ดพบกับลิเวอร์พูลที่สนามโอลด์แทรฟฟอร์ด ในพรีเมียร์ลีกนัดที่ 5 ของฤดูกาล โดยแมนเชสเตอร์ยูไนเต็ดเป็นฝ่ายชนะไปได้ 3-1 และมาร์ซียาลเป็นผู้ยิงประตูที่ 3 ปิดท้ายการแข่งขัน
แจ็คหม่า
แอลฟาเบต อิงก์
แอลฟาเบต อิงก์  เป็นบริษัทที่จดทะเบียนในรัฐแคลิฟอร์เนีย สหรัฐอเมริกา โดยแยกการบริหารแบบอิสระจากบริษัทกูเกิล โดยแอลฟาเบตเป็นบริษัทแม่ให้กับกูเกิล และได้ลงทุนในธุรกิจใหม่ เช่น เนสต์, แคลิโก เป็นต้น
เวียงท่ากาน
เวียงท่ากาน เป็นกลุ่มโบราณสถานและคูเมืองแห่งหนึ่ง ตั้งอยู่ที่ตำบลบ้านกลาง อำเภอสันป่าตอง จังหวัดเชียงใหม่ ห่างจากตัวเมืองลำพูนและตัวเมืองเชียงใหม่ไปทางทิศตะวันตกเฉียงใต้ราว 15 และ 30 กิโลเมตรตามลำดับ สร้างเมื่อราวพุทธศตวรรษที่ 16 ในสมัยพระเจ้าอาทิตยธรรมิกราช กษัตริย์แห่งอาณาจักรหริภุญชัย ปรากฏหลักฐานในเอกสารทางประวัติศาสตร์ครั้งแรกในชื่อว่า "บ้านตะก๋า" สร้างขึ้นเพื่อเป็นเมืองหน้าด่านของอาณาจักรหริภุญชัย ต่อมาได้ขึ้นตรงต่อพญามังรายแห่งอาณาจักรล้านนา มีฐานะเป็นเมืองเสบียงสะสมกำลังพลและอาหาร และหลังจากที่พม่าเข้ายึดครองเมืองเชียงใหม่ เวียงท่ากานก็อยู่ในอำนาจของพม่า หลังจากนั้นชุมชนแห่งนี้ได้ร้างไปในช่วงปี พ.ศ. 2318–2339 ซึ่งในปี พ.ศ. 2339 พระเจ้ากาวิละได้นำชาวไทยองเข้ามาตั้งถิ่นฐานและอาศัยอยู่ในบริเวณเวียงท่ากานจนถึงปัจจุบัน
เวียงท่ากานตั้งอยู่ในเขตชุมชนบ้านท่ากาน มีกำแพงเมืองและคูเมืองล้อมรอบเป็นรูปสี่เหลี่ยมผืนผ้าขนาดกว้าง 500 เมตร ยาว 700 เมตร ปัจจุบันกำแพงเมืองบางส่วนกลายสภาพเป็นคันดิน บางส่วนถูกปรับเป็นถนนภายในชุมชน คูเมืองและคันดินของเวียงท่ากานครอบคลุมพื้นที่ราว 60 ไร่ ได้รับการขึ้นทะเบียนโบราณสถานโดยกรมศิลปากรเมื่อวันที่ 6 ตุลาคม พ.ศ. 2543 ปัจจุบันอยู่ในความควบคุมดูแลของสำนักศิลปากรที่ 7 เชียงใหม่ โบราณสถานภายในเวียงท่ากานมีดังนี้
ลูพ
อองโตนี มาร์ซีอาล
มวยสากลสมัครเล่นชิงแชมป์เอเชีย
มวยสากลสมัครเล่นชิงแชมป์เอเชีย  เป็นการแข่งขันมวยสากลสมัครเล่นเพื่อชิงแชมป์ระดับทวีปเอเชีย เริ่มการแข่งขันครั้งแรกเมื่อ พ.ศ. 2506 ที่กรุงเทพฯ และมีการแข่งขันต่อเนื่องมาจนปัจจุบัน
บาโฮดีร์จอน ซุลโตนอฟ
บาโฮดีร์จอน ซุลโตนอฟ (Bahodirjon Sooltonov, Баходирджон Султанов) เกิดเมื่อ 15 มกราคม พ.ศ. 2528 เป็นนักมวยสากลสมัครเล่นชาวอุซเบกิสถาน ได้เหรียญทองแดงในกีฬาโอลิมปิก พ.ศ. 2547 ในรุ่นแบนตัมเวต และได้เหรียญทองเอเชียนเกมส์ที่โดฮา พ.ศ. 2549 ในรุ่นเฟเทอร์เวต โดยเป็นฝ่ายชนะคิม ซ็อง-กุกในรอบรองชนะเลิศ และโซริกท์ปาทาริน เองค์โซริกในรอบชิงชนะเลิศ
เบกซอด คีดีรอฟ
เบกซอด คีดีรอฟ (Bekzod Khidirov; Бекзод Хидиров) เกิดเมื่อ 18 ธันวาคม พ.ศ. 2524 เป็นนักมวยสากลสมัครเล่นชาวอุซเบกิสถาน ซึ่งเข้าร่วมการแข่งขันกีฬาโอลิมปิก พ.ศ. 2547 แต่แพ้ กาลิบ ยาฟารอฟตกรอบ และได้เหรียญเงินในกีฬาเอเชียนเกมส์ พ.ศ. 2545 ในรุ่นแบนตัมเวท และเหรียญทองแดงในกีฬาเอเชียนเกมส์ พ.ศ. 2549ที่ โดฮา
สถานแสดงพันธุ์สัตว์น้ำ สงขลา
รายชื่อภาพยนตร์ของวอลต์ดิสนีย์แอนิเมชันสตูดิโอ
วอลต์ดิสนีย์แอนิเมชันสตูดิโอส์ เป็นสตูดิโอสร้างภาพยนตร์แอนิเมชันอเมริกัน สำนักงานใหญ่ตั้งอยู่ที่ เบอร์แบงก์, แคลิฟอร์เนีย, สหรัฐ และเป็นแผนกสร้างภาพยนตร์ดั้งเดิมของบริษัทเดอะวอลต์ดิสนีย์ ภาพยนตร์ของสตูดิโอมักเรียกกันว่า "ดิสนีย์คลาสสิก" หรือ "ดิสนีย์แอนิเมเต็ดแคนอน"
สตูดิโอสร้างภาพยนตร์แอนิเมชันขนาดยาวแล้วทั้งหมด 59 เรื่อง เริ่มต้นตั้งแต่ภาพยนตร์เรื่อง "สโนว์ไวท์กับคนแคระทั้งเจ็ด" (1937) เป็นหนึ่งในภาพยนตร์แอนิเมชันขนาดยาวเรื่องแรกและเป็นเรื่องแรกที่สร้างในสหรัฐ ภาพยนตร์เรื่องล่าสุดคือ "รายากับมังกรตัวสุดท้าย" (2021) และภาพยนตร์อีกสามเรื่องที่กำหนดฉายในอนาคต ได้แก่ "เมืองเวทมนตร์คนมหัศจรรย์" ฉายในวันที่ 24 พฤศจิกายน ค.ศ. 2021, "เซิร์ดเชอร์เคลด" ฉายในวันที่ 23 พฤศจิกายน ค.ศ. 2022 และภาพยนตร์ที่ยังไม่มีชื่อเรื่อง กำกับโดย คาร์ลอส โลเปซ เอสตราดา ฉายในวันที่ 22 พฤศจิกายน ค.ศ. 2023
"หมายเหตุ: รายชื่อนี้ไม่รวมภาพยนตร์ที่สร้างโดย ดิสนีย์ตูนสตูดิโอส์, พิกซาร์แอนิเมชันสตูดิโอส์, บลูสกายสตูดิโอส์ หรือ ทเวนตีเซนจูรีแอนิเมชัน"
มหาวิทยาลัยคอลเลจลอนดอน
University College London (UCL) เป็นมหาวิทยาลัยวิจัยของรัฐ ตั้งอยู่ ณ​ กรุงลอนดอน สหราชอาณาจักร มหาวิทยาลัย UCL ยังเป็นสถาบันหนึ่งในสังกัดมหาวิทยาลัยลอนดอน UCL ถือได้ว่าเป็นหนึ่งในมหาวิทยาลัยชั้นนำของโลก โดยการจัดอันดับมาตรฐานมหาวิทยาลัยโลกของคอกโครัลลีไซมอนส์ในปี ค.ศ. 2020 UCL ได้รับการจัดอันดับให้อยู่ที่ 8 ของโลก และอันดับที่ 3 ในของทวีปยุโรป และมีจำนวนนักเรียนในระดับบัณฑิตศึกษาที่ลงทะเบียนปัจจุบันมากที่สุดในสหราชอาณาจักร
มหาวิทยาลัย UCL ก่อตั้งขึ้นเมื่อปี ค.ศ. 1826 ในฐานะมหาวิทยาลัยลอนดอน และ UCL ได้ถือว่าเป็นมหาวิทยาลัยแห่งแรกในกรุงลอนดอน และมหาวิทยาลัยแห่งแรกในประเทศอังกฤษที่รับนักศึกษาเข้าเรียนโดยไม่คำนึงถึงศาสนา และเพศของผู้เข้าเรียน โดยให้สิทธิสตรีเทียบเท่ากับบุรุษ ในปี ค.ศ. 1836 UCL ได้เปลี่ยนฐานะเป็นวิทยาลัยของมหาวิทยาลัยลอนดอนซึ่งเกิดจากการรวมตัวของวิทยาลัยอื่นๆในกรุงลอนดอนเพื่อเป็นมหาวิทยาลัยเดียวกัน
วิทยาเขตหลักของ UCL ตั้งอยู่ที่ Bloomsbury ในพื้นที่ลอนดอนส่วนกลาง Central London นอกจากนี้ยังมีสถาบันต่างๆ และโรงพยาบาลโรงเรียนแพทย์ในที่ต่างๆ ทั่วกรุงลอนดอนที่เป็นของ UCL รวมไปถึงการศึกษาทางไกลผ่านดาวเทียมในวิทยาเขตในเมืองแอดิเลด ประเทศออสเตรเลีย และกรุงโดฮา ประเทศกาตาร์
UCL เป็นมหาวิทยาลัยที่มีการแข่งขันสูงในการสมัครเข้าศึกษา และได้ถูกจัดอันดับอยู่ในระดับสูง ทั้งในระดับประเทศ และในระดับนานาชาติ ศิษย์เก่าของ UCL ที่เป็นบุคคลสำคัญ เช่น ผู้ประดิษฐ์โทรศัพท์ และผู้ร่วมค้นพบโครงสร้างของดีเอ็นเอ รวมไปถึงผู้ก่อตั้งกาน่า, ญี่ปุ่นสมัยใหม่ และไนจีเรีย ผู้ค้นพบแก๊สมีตระกูล ถึงปัจจุบัน UCL มีอาจารย์ ศาสตราจารย์ และนักวิจัย ผู้ที่ได้รับรางวัลโนเบล รวมทั้งสิ้น 29 ท่าน
บาโฮดิร์ยอน ซุลโตนอฟ
คิม วอนอิล
ฮัน ซุนชอล
ฮง มูวอน
โรงกษาปณ์
คิม กวางซอน
ชี ยงชู
ชอง ซินชู
สภายุโรป
เป็นองค์การระหว่างรัฐบาลระดับภูมิภาค (regional intergovernmental organisation) ที่ตั้งขึ้นในปี พ.ศ. 2492 เพื่อส่งเสริมสิทธิมนุษยชน ประชาธิปไตย และหลักนิติธรรม ในรัฐสมาชิก 46 รัฐที่มีประชากรรวมกัน 675 ล้านคน เป็นองค์กรต่างหากจากสหภาพยุโรปที่มีสมาชิก 27 ประเทศ ซึ่งมักจะสับสนกันโดยส่วนหนึ่งก็เพราะใช้ธงยุโรปเหมือนกัน แต่สภายุโรปไม่สามารถออกกฎหมายที่บังคับใช้ได้โดยไม่เหมือนกับสหภาพยุโรป
ส่วนของสภายุโรปที่รู้จักกันดีที่สุดก็คือศาลสิทธิมนุษยชนยุโรป (European Court of Human Rights) ซึ่งตัดสินคดีตามอนุสัญญาว่าด้วยสิทธิมนุษยชนยุโรป (European Convention on Human Rights) งานของสภายุโรปมีผลเป็นมาตรฐาน กฎบัตร และอนุสัญญาที่อำนวยความร่วมมือกันระหว่างประเทศยุโรปโดยเป็นองค์กรที่ให้คำแนะนำ
ส่วนของสภาตามกฎหมายก็คือ คณะรัฐมนตรี (Committee of Ministers) ที่ประกอบด้วยรัฐมนตรีกระทรวงการต่างประเทศของรัฐสมาชิกแต่ละรัฐ และสมัชชารัฐสภา (Parliamentary Assembly) ซึ่งประกอบด้วยรัฐสภาแห่งชาติของรัฐสมาชิกแต่ละรัฐ ส่วนกรรมาธิการเพื่อสิทธิมนุษยชน (Commissioner for Human Rights) เป็นสถาบันอิสระภายในสภายุโรป โดยได้รับมอบหมายให้โปรโมตความสำนึกและความเคารพในสิทธิมนุษยชนในรัฐสมาชิก ส่วนเลขาธิการแห่งสภายุโรป (Secretary General of the Council of Europe) เป็นหัวหน้ากองเลขาธิการขององค์การ
สำนักงานใหญ่อยู่ที่เมืองสทราซบูร์ ประเทศฝรั่งเศส ภาษาทางการขององค์การคือภาษาอังกฤษและฝรั่งเศส แต่ว่าคณะรัฐมนตรี สมัชชารัฐสภา และ Congress of the Council of Europe ก็ใช้ภาษาเยอรมัน อิตาลี ตุรกี รัสเซียในงานบางอย่างด้วยเหมือนกัน
เจ้าชายหลุยส์ โดแฟ็งแห่งฝรั่งเศส
เจ้าชายหลุยส์ โดแฟ็งแห่งฝรั่งเศส (; 1 พฤศจิกายน ค.ศ. 1661 - 14 เมษายน ค.ศ. 1711) เป็นพระราชโอรสองค์ในพระเจ้าหลุยส์ที่ 14 และสมเด็จพระราชินีมาริอา เตเรซา ในฐานะทายาทผู้มีสิทธิโดยตรง ทรงดำรงพระอิสริยยศเป็นโดแฟ็งแห่งฝรั่งเศสมาตั้งแต่พระราชสมภพ พระองค์ทรงเริ่มมีนามเรียกกันว่า เลอกร็องโดแฟ็ง หรือ โดแฟ็งใหญ่  หลังการประสูติกาลของพระโอรสของพระองค์ (เจ้าชายหลุยส์ ดยุกแห่งบูร์กอญ) ที่มีนามเรียกขานกันว่า "เลอเปอติโดแฟ็ง" หรือ "โดแฟ็งน้อย"  พระองค์ไม่ได้มีโอกาสได้เสวยราชสมบัติสืบต่อจากพระราชบิดา เนื่องจากพระองค์สวรรคตเมื่อวันที่ 14 เมษายน ค.ศ. 1711 สิริพระชนมายุได้ 49 พรรษา โดยพระองค์เองก็มีฐานะเป็นพระอัยกาในพระเจ้าหลุยส์ที่ 15 อีกด้วย
Acinetobacter baumannii (อะ-ซิ-เน-โต-แบ็ก-เตอ-บาว-มาน-นิ-ไอ) เป็นแบคทีเรียต้องการอากาศ (Aerobic) ติดสีแกรมลบ (Gram-negative) รูปร่างกลมรี (Coccobacillus) พบได้ตามดินและแหล่งน้ำตามธรรมชาติ มักประจำถิ่นอยู่ในสถานพยาบาลเป็นเชื้อฉวยโอกาส (Opportunistic pathogen) เป็นสปีชีส์ที่ก่อโรคติดเชื้อในโรงพยาบาล (Nosocomial infection) ในบรรดา "Acinetobacter" spp. ทั้งหมด กลุ่มเสี่ยงต่อการติดเชื้อเป็นผู้ที่มีภูมิคุ้มกันบกพร่อง (Immunocompromised host), ผู้ป่วยหนักติดเตียง (Critically ill patient), และผู้ป่วยที่พักรักษาตัวอยู่ในโรงพยาบาลเป็นเวลานาน (long-term hospitalized patient) จุดเด่นของ "A. baumannii" คือ ไม่มีปัจจัยก่อความรุนแรงของโรค (Virulence factor) ที่เด่นชัดแต่มีอัตราการดื้อยาต้านจุลชีพที่สูงและหลากหลายชนิด จึงถูกจัดเป็นหนึ่งในหกแบคทีเรียที่มีความสามารถในการดื้อยาต้านจุลชีพเกือบทุกชนิดใน ค.ศ. 2008 (พ.ศ. 2551) คือ ESKAPE ได้แก่ "Enterococcus faecium", "Staphylococcus aureus", "Klebsiella pneumoniae", "Acinetobacter baumannii", "Pseudomonas aeruginosa",และ "Enterobacter" spp"." ยิ่งไปกว่านั้น ยังถูกจัดอยู่ในรายชื่อแบคทีเรียดื้อยาที่ควรให้ความสำคัญกับการวิจัยและพัฒนายาในระดับสูงสุดจากสามระดับหรือระดับวิกฤตใน ค.ศ. 2017 (พ.ศ. 2560) เนื่องจากการดื้อยาปฏิชีวนะในกลุ่ม Carbapenem นอกจากนี้ยังมีขนานนามว่า Iraqbacter เนื่องจากการระบาดของสายพันธุ์ดื้อยาหลายขนานในหน่วยพยาบาลฐานทัพช่วงสงครามอีรักโดยเฉพาะทหารผ่านศึกและทหารที่ประจำการที่อีรักและอัฟกานิสถาน
นิรุกติศาสตร์และอนุกรมวิธานวิทยา.
"Acinetobacter" ถูกบัญญัติขึ้นเพื่อแยกออกจาก "Achromobacter" spp. ใน ค.ศ. 1954 "Acineto-" สันนิษฐานว่ามาจากภาษาฝรั่งเศสคำว่า "Acinetique" โดยมีรากศัพท์ภาษากรีกมาจากคำว่า "ακίνητο" แปลว่า ไม่เคลื่อนที่ (Akinetic) ส่วน "-bacter" มาจากคำว่า "Bacterium" ที่ใช้เรียกแบคทีเรียโดยรวม โดยมีรากศัพท์มาจากภาษากรีกคำว่า "βακτήριον" ซึ่งแปลว่า สิ่งขนาดเล็กหรือแท่งสั้น ๆ ในขณะที่ "baumannii" ถูกบัญญัติขึ้นมาจากนามสกุลของ Paul และ Linda Baumann เพื่อเป็นเกียรติสามีภรรยานักชีววิทยาทั้งสอง "A. baumannii" ถูกจัดอยู่ใน Superkingdom Prokaryota; Kingdom Bacteria; Subkingdom Negibacteria; Phylum Proteobacteria; Class Gammaproteobacteria; Order Pseudomonadales; Family Moraxellaceae: Genus "Acinetobacter" และเนื่องจากความยุ่งยากในการจำแนกเพราะความคล้ายในระดับสปีชีส์จากการทดสอบทางชีวเคมีหลายชนิด "Acinetobacter" spp. genospecies 1-3 และ 13BJ ซึ่งถูกจำแนกด้วย DNA-DNA hybridization จึงจัดรวมเป็นกลุ่มสปีชีส์เรียกว่า "A. calcoaceticus-baumannii" complex ซึ่งประกอบด้วยสมาชิกที่มีชื่อสปีชีส์แล้ว 6 สปีชีส์ ได้แก่ "A. calcoaceticus, A. baumannii, A. pittii, A. nosocomialis, A. seifertii," และ "A." "dijkshoorniae"
ความรุนแรงในการก่อโรคของแบคทีเรีย (Bacterial virulence).
การเคลื่อนที่และการเกาะติด (Motility and Adherence).
"A. baumannii" จัดเป็นแบคทีเรียที่เคลื่อนที่ไม่ได้ (Non-motile) เพราะตรวจไม่พบยีนสำหรับแฟลกเจลลา (Flagella) แต่สามารถเคลื่อนที่แบบกระตุก (Twitching motility) โดยใช้การยืดหดของพิไลชนิดที่ 4 (Type IV pili assembly system) และการสังเคราะห์พอลิแซ็กคาไรด์ออกนอกเซลล์ด้านหลังของแบคทีเรียซึ่งผลักดันแบคทีเรียให้เคลื่อนที่ไปข้างหน้าได้. ยิ่งไปกว่านั้น "A. baumannii" ยังใช้พิไลชนิดที่ 4 สำหรับทรานฟอร์มเมชันตามธรรมชาติ (Natural tranformation) และการเกาะติดพื้นผิววัตถุ (Abiotic surface). พิไลชนิดที่ 4 นี้ในแบคทีเรียอย่าง "Pseudomonas aeruginosa" ถูกควบคุมการทำงานโดย Two-component sensor-regulator และ Complex chemosensory system และยังสามารถใช้ยึดเกาะกับเซลล์โฮสต์เพื่อการเพิ่มจำนวน (Colonization) ได้.
การก่อไบโอฟิล์ม (Biofilm forming).
ไบโอฟิล์มเป็นสังคมของเซลล์ร่วมกับพอลิเมอร์ต่าง ๆ เช่น คาร์โบไฮเดรต, กรดนิวคลีอิก, โปรตีน ฯลฯ ซึ่งเกี่ยวข้องกับการยึดเกาะพื้นผิววัตถุ (Abiotic surface) และเซลล์ของสิ่งมีชีวิต (Biotic surface) ช่วยให้ "A". "baumannii" ทนทานต่อสภาพแวดล้อมที่ยากต่อการดำรงชีวิต เช่น บนพื้นผิววัตถุที่แห้ง สารอาหารน้อย อย่างสายสวนปัสสาวะหรือเครื่องมือทางการแพทย์อื่น ๆ ที่ปนเปื้อน และ/หรือช่วยป้องกันยาปฏิชีวนะเข้าถึงตัวแบคทีเรีย ก่อให้เกิดการดื้อยา. บางสายพันธุ์ของ "A. baumannii" สามารถสร้างไบโอฟิล์มได้. ยีนที่เกี่ยวข้องได้แก่ "cruE" ซึ่งอยู่ในโอเปอรอน CruA/BABCDE chaperone-usher complex ทำหน้าที่ประกอบโครงสร้างของพิไลและเป็นขั้นตอนแรกในการสร้างไบโอฟิล์มเพื่อยึดเกาะพื้นผิววัตถุ. โอเปอรอนนี้ถูกควบคุมการทำงานโดย Two-component regulatory system ที่ชื่อว่า "bfmS/bfmR" ในขณะที่การยึดเกาะบนผิวเซลล์ของสิ่งมีชีวิต "A. baumannii" ใช้พิไลอื่นที่เป็นอิสระจากโอเปอรอน CruA/BABCDE. นอกจากนี้ Biofilm-associated protein ของ "Staphylococcus" sp. เกี่ยวข้องกับการพัฒนาไบโอฟิล์มให้สมบูรณ์ก็พบ Ortholog ใน "A. baumannii" เช่นกัน.
โปรตีนบนเยื่อหุ้มเซลล์ชั้นนอก (Outer membrane protein).
OmpA (Outer membrane protein A) เป็นโปรตีนบนเยื่อหุ้มเซลล์ชั้นนอกหลักของ "Acinetobacter" spp. ซึ่งมาจากยีน "ompA." ที่สามารถควบคุมโปรตีนคอมพลีเมนต์ซึ่งยับยั้งกระบวนการจับกินของเซลล์ Phagocyte ของมนุษย์ทำให้ดื้อต่อซีรัม (Serum resistance). OmpA สามารถถูกหลั่งออกนอกเซลล์ได้และสามารถถูกพบในไมโตคอนเดรียซึ่งกระตุ้นวิถีการตายของเซลล์แบบ Apoptosis ทำให้เกิดการตายของเซลล์เยื่อบุ (Epithelial cell) ของมนุษย์ ส่งผลให้เกิดการบุกรุกเข้าสู่เซลล์ (Invasion). นอกจากนี้ OmpA ยังมีส่วนเกี่ยวข้องในการเกาะติดและการสร้างไบโอฟิล์ม.
เวซิเคิลจากเยื่อหุ้มเซลล์ชั้นนอก (Outer membrane vesicles: OMV).